stanford-oval/wikipedia huggingface dataset:
Stéphane Fiset

| Stéphane Fiset |
| --- | --- |
 Fiset LA Kingsin maalilla
Henkilötiedot
Syntynyt: 17. kesäkuuta 1970 (ikä 54) Montreal, Quebec
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  79 kg
Pelaajaura
Pääsarjaura:  1989–2002
Seurat:  Victoriaville Tigres (QMJHL) Quebec Nordiques (NHL) Halifax Citadels (AHL) Colorado Avalanche (NHL) Cornwall Aces (AHL) Los Angeles Kings (NHL) Lowell Lock Monsters (AHL) Montreal Canadiens (NHL) Manchester Monarchs (AHL)
NHL-varaus:  24. varaus, 1988 Quebec Nordiques
Stéphane Fiset (s. 17. kesäkuuta 1970 Montreal, Quebec, Kanada) on kanadanranskalainen uransa päättänyt jääkiekkoilija, pelipaikaltaan maalivahti. Hän oli Quebec Nordiquesin toisen kierroksen varaus vuodelta 1988. Hän pelasi urallaan 390 NHL-ottelua.
Ura

Fiset pelasi ennen NHL-uraansa kolme vuotta Quebecin juniorisarja QMJHL:ssa Victoriaville Tigresin joukkueessa. NHL-debyyttinsä Fisety teki ottelussa Buffalo Sabresia vastaan 5. lokakuuta 1989. Debyyttikaudellaan hän pääsi pelaamaan kuudessa NHL-ottelussa. Seuraavalla kaudella NHL-otteluita kertyi vain kolme joiden lisäksi hän pelasi 36 ottelua AHL:n Halifaxissa. Kolmannella kaudellaan hän pelasi 23 ottelua NHL:ssa ja 29 ottelua AHL:ssa. NHL:ssa tilille kertyi uraqn ensimmäiset seitsemän voittoa. Kaudella 1992-1993 Fiset vakiinnutti asemansa NHL-jokkueessa pelaten vain kolme ottelua AHL:ssa. Fiset pelasi Quebecissa kevääseen 1995 asti ja jatkoi organisaatiossa vielä yhden kauden sen muutettua Yhdysvaltain Coloradoon ja sen myötä otettua nimen Colorado Avalanche. Kesällä 1996 Avalanche kauppasi hänet Los Angeles Kingsiin vaihdossa hyökkääjä Eric Lacroixiin. Lisäksi joukkueet vaihtoivat 1. kierroksen varausvuoroja kesän 1998 draftiin. Los Angelesissa Fiset pelasi viisi kautta kunnes maaliskuussa 2002 hänet myytiin Montreal Canadiensiin myöhemmin sovittavaa korvausta vastaan. Montrealissa Fiset pelasi kaksi ottelua joissa päästi seitsemän maalia. Kauteen mahtui myös 23 ottelua AHL-joukkue Manchester Monarchsin maalilla. Kauden jälkeen Fiset lopetti uransa.
Saavutuksia ja palkintoja

QMJHL:n 1. All Stars joukkueen maalivahti 1989
Kanadan juniorisarjojen (CHL) paras maalivahti 1989
U20 MM-kisojen All Stars maalivahti 1990
U20 MM-kisojan parhaan maalivahdin palkinto 1990
Aiheesta muualla

Quanthockey.com
Hockeygoalies.org
Suomen Tähti

Suomen Tähti oli laulukilpailu, jossa etsittiin uusia suomalaisia iskelmä- ja pop-artisteja. Kilpailua televisioitiin alkuvuosina MTV3:lla. Ohjelman edeltäjä oli vuonna 1995 esitetty Kiitorata.
Kilpailun voittajat

1998: Antti Toivola
1999: Jouni Apajainen
2000: Mikko Mäkeläinen
2001: Matias Saastamoinen
2002: Gary Revel Jr.
2003: Hannele Partanen
Stéphane Augé

| Stéphane Augé |
| --- | --- |

Henkilötiedot
Syntynyt: 6. joulukuuta 1974
Kansalaisuus:   Ranska
Pyöräilijä
Pituus:  174 cm
Paino:  65 kg
Joukkue:  lopettanut
Laji:  Maantiepyöräily
Rooli:  Ajaja
Ura
Ammattilaisjoukkue(et)
2000–2001   2002   2003–2004   2005–2010:  Festina   Jean Delatour   Crédit Agricole   Cofidis
Suurimmat voitot
 Ranskan ympäriajon 2007 mäkikilpailun johtaja etapeilla 3-4   Cholet Pays de Loire 2007   Dunkerquen neljän päivän ajo 2008 
Stéphane Augé (s. 6. joulukuuta 1974 Pau) on ranskalainen maantiepyöräilijä, joka kilpaili ammattilaisena vuosina 2000–2010. Hänen uransa suurimpia saavutuksia olivat Dunkerquen neljän päivän ajon voitto 2008, Cholet Pays de Loire -kilpailun voitto 2007 ja Ranskan ympäriajon vuoden 2007 mäkikilpailun johtopaikka kilpailun alkupuoliskolla.
Saavutuksia

Käännös suomeksi
Sucharit Bhakdi

Sucharit Bhakdi vuonna 2020.
Sucharit Bhakdi (s. 1946 Washington DC, Yhdysvallat) on saksalais-thaimaalainen tutkijalääkäri ja mikrobiologi. Koronaviruspandemian aikana hän sai näkyvyyttä keskeisenä aiheesta salaliittoteorioita esittäneenä henkilönä.
Elämä ja tieteellinen ura

Bhakdi kävi kouluja Sveitsissä, Egyptissä ja Thaimaassa. Hänen vanhempansa olivat thaimaalaisia diplomaatteja. Bhakdi suoritti lääketieteelliset opintonsa Bonnin yliopistossa ja sai tohtorinarvon vuonna 1971. Tämän jälkeen Bhakdi vietti neljän ja puolen vuoden ajan tutkijana Immunobiologian Max Planck -instituutissa Freiburgissa. Hänen siellä tekemänsä työ muodosti pohjan ensimmäisen huokosia muodostavan toksiinin (Staphylococcus aureus -alfatoksiinin) kuvaamiselle vuonna 1981. Bhakdi itse piti myöhemmin merkittävimpänä ansionaan ateroskleroosin kehityksen tutkimuksessa tekemäänsä työtä, jonka pohjalta muotoiltiin uusi ns. "Mainzin hypoteesi" vuonna 1998.
Bhakdi työskenteli lääketieteellisen mikrobiologian professorina Gießenin yliopistossa ennen kuin siirtyi Mainzin yliopiston lääketieteellisen mikrobiologian professoriksi vuonna 1990. Tässä tehtävässä hän toimi, kunnes jäi eläkkeelle vuonna 2012. Bhakdi sai tieteellisen uransa aikana monia palkintoja ja tunnustuksia, kuten Aronson-palkinnon (2001) ja Rheinland-Pfalzin ansioritarikunnan merkin. Hän laati yli kolmesataa tieteellistä artikkelia immunologian, bakteriologian, virologian ja parasitologian aloilla.
Toiminta koronaviruspandemian aikana

Bhakdi sai koronaviruspandemian alettua näkyvyyttä kyseenalaistamalla YouTube-kanavalla uuden koronaviruksen vaarallisuuden. Hän muun muassa syytti Italiassa ja Kiinassa aiheutuneista kuolemista ulkoisia ympäristötekijöitä, kuten ilmansaasteita. YouTube sulki hänen kanavansa palvelusta marraskuussa 2020.
Keväällä 2021 Bhakdi väitti, että pandemia on huijausta, maskien käyttö ja karanteenit "täysin naurettavaa huuhaata" sekä koronaviruksen testaus toimimatonta. Hän myös kertoi uskovansa, että uutta koronavirusta vastaan käyttöön otetuilla rokotteilla tosiasiassa tapetaan ihmisiä. Heinäkuussa 2021 kolme Bhakdin sensaatiokirjaa kustantanut itävaltalainen Goldegg Verlag ilmoitti katkaisevansa siteet häneen, sillä hänen tulkittiin esittäneen nettivideossa antisemitistisiä käsityksiä. Bhakdin mukaan juutalaisissa pahaa oli heidän hyvä oppimiskykynsä, jota he olivat alkaneet käyttää tehdäkseen pahaa. Bhakdi viittasi kommentillaan Israelin hallituksen toimiin koronapandemian hoidossa.
Vuonna 2021 Bhakdi asettui dieBasis-puolueen ehdokkaaksi Saksan liittopäivävaaleissa.
Sun Li

| Sun Li> Henkilötiedot |
| --- | --- |
Syntynyt: 1913 Anping, Hebei, Kiina
Kuollut: 2002 (88–89 vuotta)
Kansalaisuus:  Kiina
Ammatti:  kirjailija
Kirjailija
Tuotannon kieli: kiina
Aiheesta muualla
Löydä lisää kirjailijoitaKirjallisuuden teemasivulta
Sun Li (perint.: 孫犁; yksink.: 孙犁; pinyin: Sūn Lí; 1913 Anping, Hebei, Kiina – 2002) oli kiinalainen kirjailija ja toimittaja. Hän toimi opettajana 1930-luvulla sekä vuodesta 1943. Vuodesta 1949 hän toimi muun muassa Tianjinin päivälehden päätoimittajana. Toisen maailmansodan aikana hän toimi kulttuurivirkamiehenä.
Sun Li edustaa tuotannossaan sosialistista realismia, esimerkiksi 1945 ilmestyneessä romaanissa Hehua dian hän kuvaa sodan pyörteisiin joutuneita sankarillisia talonpoikia. Samaa aihepiiriä käsittelevät myöhemmätkin romaanit.
Suomen maakuntakukat

Suomen maakuntakukka on Suomen kuhunkin maakuntaan liittyvä nimikkokasvi. Maakuntakukat valittiin Suomen Kotien Kukkasrahaston aloitteesta järjestetyssä lehtiäänestyksessä vuonna 1982. Ahvenanmaan maakuntakukka oli valittu jo aiemmin, ja Itä-Uusimaa ja Pohjanmaa saivat omat maakuntakukkansa myöhemmin.
Maakuntakukat

Ahvenanmaa: kevätesikko
Varsinais-Suomi: tammi
Uusimaa: valkovuokko
Itä-Uusimaa: leskenlehti
Kymenlaakso: kurjenmiekka
Etelä-Karjala: kangasvuokko
Satakunta: tyrni
Häme: sinivuokko
Kanta-Häme: hämeenkylmänkukka
Päijät-Häme: ruiskaunokki
Pirkanmaa: tuomi
Etelä-Savo: pohjanlumme
Keski-Suomi: päivänkakkara
Etelä-Pohjanmaa: maitohorsma
Pohjanmaa: mesiangervo
Keski-Pohjanmaa: kissankello
Pohjois-Savo: kotipihlaja
Pohjois-Karjala: karjalanruusu
Pohjois-Pohjanmaa: suopursu
Kainuu: kanerva
Lappi: kullero
Suomen Työväen Järjestyskaartin Perinneyhdistys

| Suomen Työväen Järjestyskaartin Perinneyhdistys |
| --- | --- |

Perustettu:  2010
Toimiala:  perinneyhdistys
Kotipaikka:  Tampere
Puheenjohtaja:  Markku Nieminen
Aiheesta muualla
[luokkasota.fi Sivusto]
Infobox OKNimi-testi OK: 
Suomen Työväen Järjestyskaartin Perinneyhdistys ry on vuonna 2010 perustettu yhdistys, joka ylläpitää Suomen sisällissodan punaisen osapuolen muistoa ja perinteitä. Sen kotipaikka on Tampere.
Yhdistyksen tarkoituksena on myös kunnioittaa Suomen työväenliikkeen historiaa sekä tuoda esille yhteiskunnallisessa keskustelussa osaksi vaiettuja tai unohdettuja sisällissodan tapahtumia, erityisesti sen päättymisen jälkeisiä sotarikoksia, kuten joukkoteloituksia ja vankileirien joukkokuolemia. Yhdistyksen perustajien mukaan sisällissodan muistoa vaalitaan Suomessa yksipuolisesti ja "vapaussota-myyttiä" ylläpitäen.
Aiheesta muualla

Suomen Työväen Järjestyskaartin Perinneyhdistyksen kotisivut (Arkistoitu – Internet Archive)
Stefan Veselka

Stefan Veselka (s. 1968 Stavanger) on norjalainen pianisti. Hän syntyi tšekkiläisille vanhemmille. Hän opiskeli vuodesta 1986 pianonsoittoa Salzburgin Mozarteumissa ja siirtyi vuonna 1988 Berliinin Hochschule der Künsteen. Hän debytoi vuonna 1985. Sittemmin hän on esiintynyt solistina ja kamarimuusikkona eri puolilla Eurooppaa sekä Japanissa ja Yhdysvalloissa. Hän on voittanut palkintoja useissa kilpailuissa, kuten Wienin kansainvälisessä Beethoven-pianokilpailussa ja Berliinin Artur Schnabel -pianokilpailussa.
Veselka on tehnyt yhteistyötä tunnettujen orkesterien ja kapellimestarien kanssa. Hän on lisäksi itse esiintynyt kapellimestarina Saksassa, Alankomaissa ja Norjassa. Hän on levyttänyt musiikkia sellaisilta säveltäjiltä kuin Sergei Prokofjev, Claude Debussy, Witold Lutosławski, Anton Webern ja Fartein Valen. Veselka levytti myös Antonín Dvořákin koko pianotuotannon Naxokselle, kun säveltäjän kuolemasta tuli kuluneeksi sata vuotta vuonna 2004.
Aiheesta muualla

Viralliset sivut (saksaksi), (englanniksi)
Sun Is Shining

| ”Sun Is Shining” Axwell Λ Ingrosso |
| --- | --- | --- |

Singlen tiedot
 Albumilta: More Than You Know
 Äänitetty : 2014
 Julkaistu: 12. kesäkuuta 2015
 Formaatti: digitaalinen lataus
 Tyylilaji: Progressiivinen house
 Kesto: 04.14
 Levy-yhtiö: Def Jam Recordings
Axwell Λ Ingrosson muut singlet
| ”Can't Hold Us Down” 2015 | ”Sun Is Shining” 2015 | ”This Time” 2015 |
Sun Is Shining on ruotsalaisen DJ-tuottajaduo Axwell & Ingrosson kappale. Sen julkaisi Def Jam Recordings duon More Than You Know -debyyttistudioalbumin neljäntenä singlenä 12. kesäkuuta 2015. Kappaleen ovat sanoittaneet Sebastian Ingrosso, Salem Al Fakir, Axel Hedfors ja Vincent Pontare. Kappaleen tuotannosta vastasivat puolestaan Sebastian Ingrosso ja Axel Hedfors. Kappaleelle on toteutettu myös musiikkivideo, joka julkaistiin singlen julkaisupäivänä. Video kuvattiin Belgian Antwerpenissa. Kappaletta käytettiin H&M:n kesän 2015 uimapukumallistoa esittelevässä mainoksessa, jolla nähtiin malleina Adriana Lima, Doutchen Kroes, Natasha Poly ja Joan Smalls. "Sun Is Shining" oli julkaisunsa jälkeen kaupallinen menestys, sen päästyä singlelistalle 16 eri valtiossa joista kahdeksassa se pääsi kymmenen parhaan joukkoon.
Käännös suomeksi
Steven Melching

Steven Melching on yhdysvaltalainen kaksi kertaa Daytime Emmy -ehdokkuuden saanut televisiokäsikirjoittaja, joka on työskennellyt useiden animaatioiden parissa. Hän on myös tehnyt muutamia cameorooleja elokuviin Date or Disaster, Sticky Fingers ja House of the Dead 2.
Filmografia > Elokuvat

Sekopäiden kotibileet (1991)
On se niin väärin! (1992)
Sticky Fingers (2003)
Star Wars: The Clone Wars (2008)
Filmografia > Televisiosarjat

The Mask (1995)
X-Men (1995–1997)
Mighty Morphin Alien Rangers (1996)
Power Rangers Zeo (1996)
Tosi viilee haamujengi (1997)
Young Hercules (1998)
RoboCop: Alpha Commando (1998)
Godzilla: The Series (1998–1999)
Beast Machines (1999–2000)
The Mummy: The Animated Series (2001, 2003)
Stargate: Infinity (2002)
Jackie Chan seikkailee (2002, 2004–2005)
He-Man (2002–2003)
The Batman (2004–2007)
A.T.O.M. (2005–2006)
Teini-ikäiset mutanttininjakilpikonnat (2006–2007)
Legion of Super Heroes (2008)
Batman – pelottomat (2008)
Star Wars: The Clone Wars (2008–2009)
Transformers: Prime (2010–2013)
Aiheesta muualla

Steven Melching Internet Movie Databasessa. (englanniksi)
Steven Melching TV.comissa (Arkistoitu – Internet Archive) (englanniksi)
Sun Linlin

| Mitalit> Maa:  Kiina.Naisten kaukalopikaluistelu. Olympialaiset  | Mitalit> Maa:  Kiina.Naisten kaukalopikaluistelu. Olympialaiset  | Mitalit> Maa:  Kiina.Naisten kaukalopikaluistelu. Olympialaiset  | Maa:  Kiina> Naisten kaukalopikaluistelu. |
| --- | --- | --- | --- |
|  Kultaa | Vancouver 2010 | 3 000 m viesti |  |
Sun Linlin (kiin. 孙 琳琳; s. 3. lokakuuta 1988 Dandong, Liaoning) on kiinalainen kaukalopikaluistelija. Hän voitti vuoden 2010 talviolympialaisissa Vancouverissa kultamitalin 3 000 metrin viestissä. Lisäksi hän kilpaili 1 000 ja 1 500 metrissä sijoittuen molemmissa kymmenenneksi.
Stavangerin lentoasema

Stavangerin lentoasema on lentoasema Solassa, Norjassa, noin 11 kilometriä Stavangerista lounaaseen. Lentoasema on Norjan neljänneksi suurin Oslon, Bergenin ja Trondheimin lentoasemien jälkeen noin 4,2 miljoonalla vuotuisella matkustajalla, se on myös Pohjoismaiden yhdeksänneksi vilkkain lentoasema. Lentoasemalla on kaksi noin 2 500 metriä pitkää kiitotietä, joiden rinnalla kulkee rullaustie. Lentoasema valmistui vuonna 1937.
Lentoasemalta lennetään kymmeneen kotimaan ja 41 kansainväliseen kohteeseen, mutta kansainvälisistä reiteistä suurin osa on vain sesonkireittejä. Stavangerista lennetään paivittäin Tukholmaan, Kööpenhaminaan, Amsterdamiin, Frankfurtiin ja Lontooseen. Tärkein kohde Stavangerista on Oslo, jonne lennetään Scandinavian Airlinesin ja Norwegian Air Shuttlen siivin 25 kertaa päivässä. Lentoasemalla on myös hotelli ja helikopterikenttä, sekä sotilastoimintaa. Lentoaseman omistaa ja sitä ylläpitää Avinor.
Terminaali

Lentoasemalla on yksi terminaali, jossa on yhdeksän matkustajasiltaa. Kaikki sillat on suunnattu kapearunkoisille koneille. Terminaalissa on suurehko verovapaa myymälä, joka myy makeisia, kosmetiikkaa, parfyymejä ja juomia. Lisäksi terminaalissa on viisi ravintolaa ja kahvilaa sekä kaksi muuta myymälää. Terminaalissa on myös pieni pankki.
Liikenneyhteydet

Lentoasemalle pääsee useita kertoja päivässä linja-autolla ja takseilla.
Tulevaisuus

Avinor aloittaa terminaalin kunnostuksen, joka tosin koskee vain saapuvien matkustavien tiloja.
Lentoyhtiöt > Kotimaa

Norwegian Air Shuttle (Bergen, Oslo)
Scandinavian Airlines (Bergen, Kristiansand, Kristiansund, Oslo, Trondheim, Ålesund)
Vildanden (Skien)
Widerøe (Bergen, Sandefjord)
Lentoyhtiöt > Ulkomaat

airBaltic (Linköping, Riika)
Danish Air Transport (Billund)
Eastern Airways (Aberdeen, Newcastle)
Icelandair (Reykjavík-Keflavík)
KLM Royal Dutch Airlines (Amsterdam)
Lufthansa (Frankfurt)
Norwegian Air Shuttle (Berlin-Schönefeld, Dubrovnik, Krakova, Lontoo-Gatwick, Malaga, Murcia, Pariisi-Orly, Praha, Split, Varsova)
Scandinavian Airlines (Aberdeen, Alicante, kööpenhamina, Lontoo-Heathrow)
Welcome Air (Göteborg-Landvetter, Graz, Hanover, Innsbruck)
Aiheesta muualla

Kuvia tai muita tiedostoja aiheesta Stavangerin lentoasema Wikimedia Commonsissa
Avinor – Stavangerin lentoasema
Sun Jin

| Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Mitalit> Maa:   Kiina.Naisten pöytätennis. Olympialaiset  | Maa:   Kiina> Naisten pöytätennis. |
| --- | --- | --- | --- |
|  Hopeaa | Sydney 2000 | nelinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Kuala Lumpur 2000 | joukkuekilpailu |  |
|  Kultaa | Osaka 2001 | joukkuekilpailu |  |
|  Hopeaa | Eindhoven 1999 | nelinpeli |  |
|  Hopeaa | Eindhoven 1999 | sekanelinpeli |  |
|  Hopeaa | Osaka 2001 | nelinpeli |  |
|  Pronssia | Osaka 2001 | sekanelinpeli |  |
Sun Jin (s. 13. maaliskuuta 1980) on kiinalainen pöytätennispelaaja. Hän saavutti olympiahopeaa naisten nelinpelissä Yang Yingin parina Sydneyssä 2000. Kaksinpelissä hän hävisi ensimmäisellä kierroksella singaporelaiselle Jing Jun Hongille.
Sun voitti joukkuekilpailun maailmanmestaruuden vuosina 2000 ja 2001. Nelinpelissä hän saavutti MM-hopeaa  Yang Yingin kanssa vuosina 1999 ja 2001 heidän hävittyään molemmissa loppuotteluissa toiselle kiinalaisparille. Sekanelinpelissä Sun saavutti MM-hopeaa Feng Zhen parina vuonna 1999 ja MM-pronssia Liu Guoliangin parina vuonna 2001.
Stars (Cherin albumi)

| Stars Cher |
| --- | --- | --- |

Studioalbumin tiedot
 Äänitetty : 1974-75
 Julkaistu: 19. huhtikuuta 1975
 Tuottaja(t): Jimmy Webb
 Tyylilaji: bluesrock
 Kesto: 40.11
 Levy-yhtiö: Warner Bros.
Cherin muut julkaisut
| Greatest Hits 1974 | Stars 1975 | I'd Rather Believe in You 1976 |
Singlet albumilta Stars
 ”Geronimo's Cadillac” Julkaistu: 1975
Stars on Cherin studioalbumi, joka julkaistiin 19. huhtikuuta 1975.
Kappaleet

| --- | --- |
 A-puoli Love Enough – 3.05  Bell Bottom Blues – 4.04  These Days – 4.07  Mr. Soul – 3.03  Just This One Time – 4.42 :  B-puoli Ceronimo's Cadillac – 2.58   The Bigger They Come, The Harder They Fall – 3.17  Love Hurts – 4.46  Rock and Roll Doctor – 3.05  Stars – 5.11
Kokoonpano

Cher – laulu
Art Munson, David Cohen – kitara
Dennis Budimir, Fred Tackett, Jesse Ed Davis – kitarasoolot
Jeff Baxter, Red Rhodes – Steel-kitara
Colin Cameron – basso
Jimmy Webb, Joe Sample, Larry Knechtel – koskettimet
Gary Mallaber, Hal Blaine, Harvey Mason, Jeff Porcaro, Jim Gordon, Jim Keltner – rummut
Fred Tackett, Pat Murphy – lyömäsoitin
Robert Greenidge – steel pan
Cher Bono, Clydie King, Edna Wright, Herb Pedersen, Sherlie Matthews, Susan Webb – taustalaulu
Gerald Garrett - taustalaulu
Art Depew, Lew McCreary, Vincent DeRosa, William Peterson - Vaskipuhallin
Abe Most, Buddy Collette, Don Ashworth, John Rotella - Puhallinkvintetto
Skip Mosher - puhaliinsoolot
Suomen Osakesäästäjät

Suomen Osakesäästäjät ry (ruots. Finlands Aktiesparare rf) on yhdistys, jonka tarkoituksena on edistää osakesäästämistä ja pyrkiä parantamaan yksityisten sijoittajain asemaa. Liitolla on 37 paikallisyhdistystä. Lisäksi liitto kommentoi valmisteltavia lakeja ja jakaa tietoa osake- ja rahastosäästämisestä. Heinäkuun 2019 loppuun asti yhdistyksen nimi oli Osakesäästäjien Keskusliitto ry (ruots. Aktiespararnas Centralförbund rf).
Aiheesta muualla

Suomen Osakesäästäjät
Suomen maabrändivaltuuskunta

Suomen maabrändivaltuuskunta oli vuonna 2008 asetettu valtuuskunta, jonka tehtävänä oli luoda perusta Suomen maabrändille eli maakuvalle. Tarkoituksena oli parantaa Suomen kansainvälistä kilpailukykyä. Ulkoministeri Alexander Stubb asetti valtuuskunnan vuonna 2008, ja sen puheenjohtajaksi kutsuttiin Jorma Ollila. Valtuuskunnan nimeäminen pohjautui hallitusohjelmaan.
Konsulttina toimi Simon Anholt, joka on keksinyt käsitteen kansakunnan brändi ja levittänyt oppiaan viidessätoista vuodessa lähes viiteenkymmeneen maahan. Loppuraportti oli Suomen Kuvalehden mukaan ”jokseenkin samankaltainen” hänen näkemyksensä kanssa. Hän sai 150 000 euroa työstään, jota hän kuvaili näin:
”Viikko Suomessa riittää, ja maasta tietää totuuden.”
”Voin kuvailla pienelle paperille suomalaisen identiteetin, eikä kukaan oikeastaan voi olla mistään eri mieltä kanssani.”
Marraskuussa 2010 valtuuskunta luovutti raporttinsa Stubbille. Sen ohessa julkistettiin visio vuodelle 2030.
Raportin ilmestyttyä Helsingin Sanomien arviossa kuvailtiin brändiryhmän luomaa Suomi-kuvaa perinteiseksi.  Tärkeitä teemoja olivat opettaminen, arkiluovuus, luonto ja vesiosaaminen.
Heinäkuussa 2014 maabrändin verkkosivut ja sosiaalisen median tunnukset poistettiin käytöstä.[lähde? ]
Aiheesta muualla

Tehtävä Suomelle Maabrändivaltuuskunnan raportti
Suomen Osto- ja Logistiikkayhdistys LOGY

| Suomen Osto- ja Logistiikkayhdistys LOGY ry |
| --- | --- |
Kotipaikka:  Helsinki
Jäsenmäärä:  yli 330 yritys- ja yhteisöjäsentä, yli 4 500 henkilöjäsentä
toimitusjohtaja:  Markku Henttinen
Puheenjohtaja:  Janne Lehtimäki
Jäsenlehti:  Osto&Logistiikka
Aiheesta muualla
www.logy.fi
Infobox OKNimi-testi OK: 
Suomen Osto- ja Logistiikkayhdistys LOGY ry on yli 4 500 henkilöjäsenen ja yli 330 yritys- ja yhteisöjäsenen asiantuntijaverkosto, joka pyrkii jäsentensä ammattitaidon, osaamisen ja kilpailukyvyn kehittämiseen ja alan arvostuksen lisäämiseen
Aiheesta muualla

http://www.logy.fi
Sva bol svijeta

|  Sva bol svijeta> Kappaleen tiedot |
| --- | --- |
Esittäjä(t):  Fazla
Säveltäjä(t):  Edin Dervišhalidović
Sanoittaja(t):  Edin Dervišhalidović Fahrudin Pecikoza-Peca
Euroviisutiedot
Vuosi:  1993
Maa:  Bosnia ja Hertsegovina
Kieli:  bosnia
Sijoitus:  16.
Pisteet:  27
Sanat:  sanoitus
Muuta:  Kapellimestarina Noel Kelehan
Sva bol svijeta on Fazlan esittämä kappale, joka edusti Bosnia ja Hertsegovinaa vuoden 1993 Eurovision laulukilpailussa Irlannin Millstreetissä.
Kappale sijoittui Euroviisuissa 25 maan joukosta sijalle 16. 27 pisteellä.
Susi (sarjakuvahahmo)

Susi (engl. Wolfsbane) (Rahne Sinclair) on Marvelin supersankaritar. Suden ensiesiintyminen tapahtui vuonna 1982 sarjakuvalehdessä Marvel Graphic Novel #4: The New Mutants. Susi kuuluu Ryhmä-X:n jäseniin. Hahmon loivat Chris Claremont ja Bob McLeod.
Suden kyky on muuttua ihmissudeksi. Muuttuessaan ihmissudeksi Susi saa suuret voimat ja kyvyn liikkua nopeaa.
Susi on syntynyt Ison-Britannian Ross and Cromartyssä.
Suukappale

Suukappale on puhallinsoitinten se osa, joka on kosketuksissa soittajan huuliin. Se on usein irrotettava.
Vaskipuhaltimissa suukappale on metallia. Klarineteissa ja saksofoneissa suukappaleeseen kiinnitetään ruokolehdykkä, joka puhallettaessa värähtelee ja synnyttää äänen. Oboessa, oboe d’amoressa, englannintorvessa ja fagotissa suukappaleena on kaksoisruokolehdykkä.
Sudenmarjat

| Sudenmarjat |
| --- | --- |
 Sudenmarja (Paris quadrifolia)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Magnoliopsida
Kladi::  Yksisirkkaiset Monocots
Lahko::  Liliales
Heimo::  Sudenmarjakasvit Melanthiaceae
Suku::  Sudenmarjat Paris  L.
Katso myös
   Sudenmarjat Wikispeciesissä   Sudenmarjat Commonsissa 
Infobox OKNimi-testi OK: 
Sudenmarjat (Paris) on sudenmarjakasveihin (Melanthiaceae) kuuluva kasvisuku. Suvussa on 26 lajia. Sudenmarjoista pääosa kasvaa Aasiassa, varsinkin Kiinassa. Euroopassa on yksi laji sudenmarja eli lehtosudenmarja (Paris quadrifolia).
Aiemmin sudenmarjat on sijoitettu aiempaan sudenmarjakasvien (Trilliaceae) heimoon, joka sisällytetään nykyiseen sudenmarjakasveina tunnettuun heimoon (Melanthiaceae). Kolmilehdet (Trillium) ovat sudenmarjoille erityisen läheisiä sukulaisia.
Lajeja

Paris axialis
Paris cronquistii
Paris delavayi
Paris fargesii
Paris forrestii
Paris japonica
Paris luquanensis
Paris marmorata
Paris polyphylla
sudenmarja eli lehtosudenmarja (Paris quadrifolia)
Paris tetraphylla
Paris thibetica
Paris vietnamensis
Aiheesta muualla

Finto: Kassu – Kasvien suomenkieliset nimet: Paris
Suomen Lajitietokeskus: Sudenmarjat – Paris
Sun Lahti

Sun Lahti oli Suomen Voimisteluliiton järjestämä suurtapahtuma. Tapahtuma järjestettiin Lahdessa 6.–9. kesäkuuta 2013. Tapahtumaan osallistui noin 8 000 eri-ikäistä voimistelijaa.
Aiheesta muualla

Tapahtuman kotisivut